་སྒོམ་སྟེ་མ་བཅོས་རིག་སྟོང་གཟུང་འཛིན་བྲལ་བས་གཉུག་མའི་ཡེ་བབས། །ཡེ་གཞི་ཇི་བཞིན་
དེ་ལྟར་བཞག་པའི་ཚེ། །རིག་ངོ་ཟང་ཐལ་ངང་ལས་རིག་རྩལ་རྣམ་ རྟོག་ བཟང་ ངན་ ཇི་ ལྟར་ འཆར་
ན་ཡང༌། །ཤར་བའི་ཡུལ་རྣམ་རྟོག་ལ་དགག་སྒྲུབ་རེ་དོགས་གང་ཡང་མི་བྱེད་པར། །ཤར་བའི་རྣམ་
རྟོག་གང་ཡིན་པ་ངོས་ཟིན་པའི་ ཤར་ མཁན་ནམ་དྲན་མཁན་རང་གི་ཐོག་ཏུ་མ་བཅོས་ཞོག་འདི་ལ་གང་ཤར་
སྐྱོངས་ཟེར། །ཤར་བའི་ཡུལ་ཤར་མཁན་ནམ་ཡུལ་ཅན་རིག་པའི་འཛིན་ཆ་སྟེ་དེས་ན་ཡིན་པ་དེ་ག་ནི་ཡུལ། ཡེང་པ་ངོས་ཟིན་
པའི་དྲན་པ་ནི་ཡེང་མཁན་ཡིན་ནོ། །དེ་གས་མ་ཆོག་སླར་ཡང་ཚོར་མཁན་ལ། །བརྟག་པར་བྱེད་པ་
རྟོག་གེའི་དཔྱད་སྒོམ་གྱིས། །དྲན་རྒྱུན་རང་བབས་བློ་ཡིས་བཅོས་པར་ཏེ། །ཡིན་བཞིན་པ་དེ་
བོར་ནས། མ་མིན་པ་ཚོལ་བ་དཔེ“་ན་རྟ་ལ་བབས་ནས་བོང་བུར་ཞོན་དང་མཚུངས། །འོག་འགྱུར་ཏེ་
6

མགུར་གླུ་ངེས་གསང་སྙིང་པོའི་སྒྲ་དབྱངས་རང་མཆན།
ཡིན་པར་ངོས་ཟིན་པའི་ཤར་མཁན་ཁོ་རང་རིག་ཙམ་པའི། །ངང་དུ་རང་ཚོ་བཟུང་བས་རྣམ་རྟོག་
དག །རང་གྲོལ་མ་ཚད་མཐར་ཤར་གྲོལ་དུས་མཉམ་དུ་དག་ནས་སྣང་སེམས་འདྲེས་པ་རང་བཞིན་རྫོགས་པ་ཆེན་པོའི་
ལམ་མ་ནོར་པ་སྟེ་ལམ་དུ་ལོངས་པ་རུ། །དགའ་རྡོའི་རིག་པ་སྤྱི་ལུགས་ལས་ཤར་བའི་དུས་ན་མཉམ་
ཤར་བཟང་ངན་མེད་གསུངས་སོ། །དེའི་ཕྱིར་དྲན་ཟིན་རྣམ་རྟོག་ཆུ་རིས་འབྲི་ཞིག་དུས་མཚུངས་པ་བཞིན། །
ཕྱིན་ཆད་བག་ཆགས་འཁོར་བའི་རྟེན་མི་བྱེད། །རྟོག་ལ་བལྟ་དང་ཤར་མཁན་བལྟ་བའི་
ཁྱད། །ཕྱི་ལྟ་ནང་ལྟའི་ཁྱད་དཔེར་ན་ཁྱི་དང་སེང་གེར་རྡོ་འཕང་དཔེ་བཞིན་འཚལ། །དེ་ཡང་གནས་
འགྱུ་འོག་འགྱུར་གང་ཡིན་ཡང༌། །ཤེས་མཁན་ཁོ་རང་ཡུལ་མེད་མཐའ་བྲལ་དུ། །མ་སོང་
ན་རིག་པ་རང་གསལ་མལ་ལས་གཡོས། །ཡུལ་ཐོག་ཤོར་འབྱམས་འཁོར་བའི་ས་བོན་
བྱེད། །ཀུན་འབྱུང་ཉོན་མོངས་བརྒྱད་ཁྲི་བཞི་སྟོང་ཚོགས། །རང་རིག་ཡེ་ཤེས་མ་རྟོགས་
པ་ལས་བྱུང༌། །ཆོས་ཕུང་བརྒྱད་ཁྲི་བཞི་སྟོང་གསུངས་པ་ཡང༌། །རང་རིག་བློ་བྲལ་ཅེར་
མཐོང་ཉིད་ལ་རྫོགས། །གནས་ན་གནས་ཐོག་རང་ཚོ་ཟིན་ཅིང་དེའི། །གོལ་སར་གནས་
པའི་ངོ་བོར་བསྒྲིམས་ཏེ་མི་བལྟ། །འགྱུར་ན་འགྱུར་ཐོག་རང་ངོ་རིག་ཅིང་དེའི། །ཤོར་སར་
བརྟག་དང་དཔྱད་པས་རྗེས་མི་མཐུད། །དེ་དག་གང་ཡང་མིན་པའི་ལུང་མ་བསྟན་གྱི་གཉེན་པོ་
རུ༑ ༑དྲན་རིག་གཞུ་བདུངས་ལྟར་དགོས་དྲན་ཟིན་གྱི། །སྐད་ཅིག་དང་པོ་འདི་ལ་སྤྲོས་བྲལ་
རང་གནས་ཀྱི། །ཡེ་ཤེས་ཕྱིན་ཅི་མ་ལོག་ཡོད་པས་དེ་ལ་གསེར་སྲང་སྟོང་རི་ཞེས་འཇིགས་གླིང་གསུངས་པར་
གསུངས། །ད་ལྟའི་དྲན་པ་སྐྱེ་འགག་གནས་གསུམ་དང༌། །བྲལ་བར་རྫོགས་ཆེན་དགོངས་
པ་ཡེ་གྲོལ་མཆིས། །དེ་ལས་ལྷག་པའི་ཐུགས་དམ་གསལ་གསལ་བདེ་བདེ་སོགས། །བློ་
སྟངས་གཅོད་རྒྱུ་བྱུང་ཕྱིན་རྫོགས་ཆེན་མིན་རྒྱུད་སེངྒེ་རྩལ་རྫོགས་ལས། མི་མཐར་མེད་པ་རྩོལ་བ་གང་ཡིན་
པ་སོགས་གསུངས། །ཚོགས་དྲུག་སྣང་བ་ཐད་ཀར་འཁྱེར་ལུགས་ཀྱང༌། །དཔེར་ན་རྣ་བའི་ཤེས་
7

༼ཨཱཿ༽
ཀུན་མཁྱེན་ཀརྨ་བཛྲའི་གསུང་འབུམ།
པས་སྒྲ་ལྷང་ལྷང་། །ཐོས་ཚེ་སྒྲ་ལ་བརྟག་དཔྱད་མི་བྱེད་པར། །འདི་སྐབས་ཡུལ་རག་པ་ངོས་འཛིན་
ཀྱང་ཡུལ་འདི་ལ་རྣམ་གྲངས་ཤིན་ཏུ་མང་བ་མྱོང་བས་རྟོགས་སོ། །སྒྲ་ཐོས་མཁན་པོ་རང་རིག་ལྷན་སྐྱེས་ངང་། །
སྐྱེ་མེད་རྟོགས་པ་ཟེར་བས་དེས་གཞན་འགྲེ། །འོན་ཀྱང་ཤེས་དྲུག་ཡོད་མིན་ཀུན་གཞིའི་
ཤེས། །དབང་ཡུལ་སོ་སོའི་རྩ་ནང་རླུང་ཡོད་པས། ཁྲིད་དེ་སེམས་ཀྱི་རྟར་བྱས་ཐོས་སོགས་
བྱེད། །དེའི་ཕྱིར་ཡིད་ཀྱི་རྣམ་ཤེས་གཅིག་པོའི་འཕྲུལ། །ཡིན་པར་ཤེས་ནས་དེ་ལ་མ་
བཅོས་པར། །བཞག་ཚེ་ཚོགས་དྲུག་ལྷུག་པའི་དྲན་པའམ། །ཐད་ཀར་འཁྱེར་ཤེས་པ་ལ་
ཚེགས་མེད་དོ། །བཤེས་སྤྲིང་ལས་གསུངས་ཆོས་བརྒྱད་མགོ་སྙོམས་ཚུལ། །ལེའུ་བདུན་ལས་
གསུངས་ཚོགས་དྲུག་ལམ་འཁྱེར་དང་། །དེ་འཛིན་མེད་པས་སྣང་བས་མི་འཆིང་ཞེན་པ
་་པ་སེམས་ཡིན་པས་
འཆིངས་ གསུངས་ སོགས། །འདི་ན་མཆན་བུ་ཕྲེང་གཉིས་ཆད་པས། མ་དཔེ་མི་གསལ་འདུག བདུད་བཞི་དབྱིངས་སུ་གཅོད་
དང༌། ཞེན་པ་བཞི་བྲལ་དང༌། ས་ར་ཧའི་ཏིལ་གྱི་ཤུན་པ་ལྟ་བུའི་ཞེན་པས་ཀྱང་སོགས་འདི་ཉིད་ཡིན་གྱིས་རིག་ཐོག་
གཅིག་ཏུ་དྲིལ། །གསང་སྔགས་སྐབས་གཞི་འདོད་ཡོན་ལ་སྤྱོད་པའི་དོན་འདོད་ཡོན་ལྔ་པོ་གང་རུང་ལ་
དམིགས་ནས། །མ་སྐྱེས་པའི་རྟོག་པ་མེད་པར་སྐྱེ་བཞིན་པའི་རྟོག་པ་དེ། །སྐྱེ་ཚུལ་དམིགས་མྱོང་
ཐ་དད་མེད་པ་རུ། །སྐྱེས་ཕྱིར་རྟོག་དེར་ཕུང་ཁམས་སྐྱེ་མཆེད་ཐམས་ཅད་ཚང༌། །དོན་དུ་གཞི་མི་སྤོང་
བ་ཡིན་པས་ཡུལ་ལ་ཞེན་པ་རྣམ་དག་ན་སྣང་བ་ཡེ་ནས་ཡོད་མ་མྱོང་བས་འདི་ལ་མཉམ་རྗེས་དབྱེར་མེད་ཟེར་ཚོགས་དྲུག་མ་སྤང་
རང་གྲོལ་རྟོགས་གྱུར་ན། །རིག་པའི་གཤིས་ལ་གཟུང་འཛིན་དེ་དག་མ་གྲུབ་པས་ཤར་བ་སྐྱེ་མེད་
བློ་བྲལ་གྱི་རང་བཞིན་ཉིད་ལས་མ་གཡོས་ན་དེ་ལ་ཤར་རོ་རིས་མེད་ཟེར། །འཁོར་འདས་བཟང་ངན་བདེ་སྡུག་
ལེགས་ཉེས་སོགས། །དུ་མ་རོ་གཅིག་ཆེན་པོར་ཅིས་མི་འགྲོ་ལམ་འབྲས་སོགས་གསང་སྔགས་རྒྱུད་
སྡེའི་གནད་ཐམས་ཅད་འདི་ལས་ཚང༌། ཞར་ལ་ཤེས། །ཇི་ལྟར་ཆུ་རླབས་རྒྱ་མཚོར་ཐིམ་པ་བཞིན། །རིག་
པའི་རང་རྩལ་རྣམ་རྟོག་བཟང་ངན་ཀུན། །རིག་སྟོང་གཉུག་མའི་གཤིས་སུ་ཡེ་གྲོལ་གྱི། །
8

མགུར་གླུ་ངེས་གསང་སྙིང་པོའི་སྒྲ་དབྱངས་རང་མཆན།
ཡང་གྲོལ་མེད་པས་ཡོངས་སུ་གྲོལ་བའི་ཕྱིར། །དྲན་རྟོག་བྱུང་ན་དེ་ཉིད་རང་ལ་ལྟོས། །
ཆུ་དང་རླབས་གཉིས་ཐ་དད་མིན་པ་བཞིན། །ངོ་བོ་རང་རྩལ་གཉིས་སུ་མེད་པའི་ཕྱིར།
གཉིས་མེད་རང་བྱུང་ཡེ་ཤེས་དེ་ཉིད་ཡིན། །གསེར་གྱི་གླིང་དུ་གསེར་མིན་ས་རྡོ་ཕལ། །
བཙལ་ཀྱང་བརྙེད་རྒྱུ་ལྟ་ཞིག་ག་ལ་མཆིས། །དེ་བཞིན་རྣམ་རྟོག་གང་སྐྱེས་སྒོམ་དུ་ཤར་
རྣམ་རྟོག་རང་ངོ་ཤེས་པ་ལ་སྒོམ་ཤར་ཟེར། སྤང་གཉེན་རོ་གཅིག་ཟེར། རང་གྲོལ་ཟེར། འཁོར་འདས་དབྱེར་མེད་ཟེར། འཁྲུལ་
པ་རང་མཚན་བཙལ་ཀྱང་ག་ལ་རྙེད། །དེ་ལྟས་ད་ལྟ་ཆོས་ཉིད་ཀྱི་དྲན་པའམ། ཡང་དག་གི་དྲན་པའམ། རྩོལ་
མེད་ཀྱི་པའམ། རང་བཞིན་གྱི་དྲན་པའམ། །རང་བབས་དྲན་པའི་རྒྱུན་བསྐྱངས་ན། །རྟོག་ཀུན་སྒོམ་དུ་
ཤར་ཏེ་དེ་ནས་ཡེངས་ཡུལ་ཀྱང༌། །ཆོས་ཉིད་ཆེན་པོར་ཤར་ཚེ་ཆོས་ཟད་ཀྱི། །རྟོགས་པ་
ཀློང་ གྱུར་ ཀུན་ བཟང་ དགོངས་ ཀློང་འདྲེས། །མདོར་ན་ལེངསཡུལ་ཆོས་ཉིད་ཤར་དང་ཆོས་ཟད་ཀྱི་བུ་ར་མ་
ཤོར་བ་ད་ལྟ་མཉམ་རྗེས་གང་གི་སྐབས་སུ་ཡང༌། །རིག་པ་སྤྲོས་བྲལ་ངོས་བཟུང་མེད་པའི་
ངང་། །རྩ་ལ་སྣང་གང་ཤར་སྔོན་བསུ་རྗེས་གཅོད་མེད། །དེ་ལྟར་འཁོར་འདས་ལམ་གསུམ་གྱི་ཆོས་ཐམས་
ཅད་རང་རིག་སྐུ་གསུམ་གདངས་ལས་མ་གཡོས་པས་རང་ཤར་དེ་ལྟར་རང་ལམ་དུ་ཟིན་པ་རང་གྲོལ་དོན་དུ་ལེང་
གྲོལ་ཡིན་པ་དང་ཡང་གྲོལ་མིན་པའི་ཕྱིར་དགག་སྒྲུབ་མེད་པར་སྐྱོངས། །རེས་ འགའ་ སྒོམ་ འདི་ རྟག་
ང་ཡོད་པ་དངོས་པོ་བདེན་གྲུབ་ཀྱི་ཕྱོགས་ཆད་ པ་མེད་པ་གཏན་མེད་ཀྱི་ཕྱོགས་ལྷུང་སྙམ་ན། །གསལ་སྟོང་དབྱེར་
མེད་ཤེས་ ཕྱིཪ་ རྟག་ ཆད་ མིན་ངོ་བོ་སྟོང་པས་རྟག་པའི་མཐའ་ལས་གྲོལ་སོགས་ལྟར་རོ། །ཕྱལ་ཀུན་གཞི་ལུང་མ་བསྟན་
བ་དོན་མེད་སོང་གིས་དོགས་པ་ན། །ཡིན་ལུགས་ངང་ལ་དྲན་པས་ཟིན་ན་མིན། །བྱིང་
རྨུགས་ངང་དུ་སོང་གིས་དོགས་པ་ན། །ཞེན་པའི་གཟུང་འཛིན་སེམས་ཏེ་མེད་པའི་དྭངས་ཆ་སྟེ་གཟུང་འཛིན་
གྱི་སེམས་མ་མཆིས་པའི་འོད་གསལ་དྭངས་མའི་གསལ་རིག་མ་འགགས་པས་བྱིང་རྨུགས་སུ་སོང་བ་མིན། །རེས་
འགའ་སྒོམ་མེད་སྙམ་པའི་བློ་འབྱུང་ན། །རང་བབས་ཀྱི་ཡེ་སྒོམ་ལ་ལང་སྒོམ་གྱི་བཅོས་སླད་མེད་པའི་རྒྱུན་
9

ཀུན་མཁྱེན་ཀརྨ་བཛྲའི་གསུང་འབུམ།
ལ་ཡེངས་སུ་མེད་པས་མ་ཡེངས་བསྒོམ་རྒྱུ་འདི་ཞེས་དམིགས་གཏད་མེད་པས་སྒོམ་མེད་དེ་ཆོས་ཉིད་དྲན་པ་ཡིན་པས་
དེ་ཀའི་རྒྱུན་བསྐྱང་བ་ནི་སྒོམ་གྱི་མཆོག་ཏུ་གསུངས། །རྣམ་པ་མི་རྟོག་པ་ཙམ་གྱི་གཤིས་སུ་སེམས་དང་སེམས་ཉིད་
མཚུངས་པ་ལྟར་སྣང་བས་རྟོག་མེད་རང་གསལ་ཡུལ་ལྔའི་གཟུང་ཡུལ་དངོས་སུ་མ་ཤར་བས་ཡུལ་དང་མ་འདྲེས་
ཙམ། །རྒྱབ་ཆོས་པད་དཀར་ལས། སྤྲོས་བྲལ་གྱི་སྐབས་སུ་འདི་ཤེས་པའི་ངར་གདངས་དང་བྲལ་བའི་ལུང་མ་བསྟན་གྱི་གཏད་
མེད་དང་མ་ནོར་བ་གལ་པོ་ཡིན་ནོ། །ཞེས་པ་ལྟར་ཀུན་གཞིའི་རྣམ་ཤེས་ཀྱི་མཚན་ཉིད་ཀྱང་ཡིན་པས། །
དེ་ཡི་ངང་ལས་མཐོང་ཡུལ་གཟུགས་སུ་འཆར་བ་སོགས། །དབང་པོའི་ཤེས་བ་ཡུལ་ལ་སད་ཀྱང་ཡུལ་
གྱི་སྣང་བས་མ་གོས་པ་དབང་པོའི་ཤེས་པ་ལྔ་ལས་རང་ལོག་དང༌། །དགག་སྒྲུབ་ཆགས་སྡང་ཉོན་
ཡིད་ལས་འདས་དང་། །འདི་ལྟར་ཡིན་ནོའི་ངེས་ཤེས་སྒྲིབ་པྲ་བ་དེ་ལྟར་ལྷན་སྐྱེས་དང་། ཀུན་བརྟགས་
ཀྱི་སྦུབས་སུ་ཡང་མ་ཆུད་པ། །གསུམ་འདི་ཚང་ན་རྒྱལ་བས་གསུངས་པ་ཡི། །སོ་སོར་རྟོག་པའི་ཤེས་
རབ་དངོས་ཡིན་ནོ། །འོན་ཀྱང་དེ་ཉིད་རྟོགས་ཐབས་དད་གཙོའི་བཅོམ་ལྡན་འདས་ཀྱིས་ཀུན་དགའ་
བོ་ལ། དོན་དམ་པ་ནི་དད་པས་རྟོགས་པ་བྱ་བ་ཡིན་ནོ་ཞེས་གསུངས་ཕྱིར། །དེ་ཉིད་རྟོགས་པའི་བླ་མར་མོས་གུས་
གསོལ་བཏབ་དབང་བླངས་ནས། །ཐུགས་ཡིད་དབྱེར་མེད་རིག་པའི་ངང་ལ་བཞག་འདི་
ལ་དབང་བཞིའི་ལམ་གནད་གསང་སྔགས་བླ་མེད་ཀྱི་ཉམས་ལེན་ཐམས་ཅད་དབང་བཞིའི་ལམ་ལ་ཚང་བ་ཡིན། ཚང་གཉིས་
ལ་ཡེ་ཤེས་ཀྱི་ཚོགས་ཏེ་ཤེས་རབ། །དེ་ཡི་གྲོགས་སུ་ཐབས་བསོད་ནམས་ཀྱི་ཚོགས་འགྲོ་ལ་སྙིང་རྗེ་བསྐྱེད་
པས་ཟུང་འཇུག་ཏུ་ཉམས་སུ་ལེན་པས་འབྲས་བུ་མངོན་དུ་བྱེད་པ་རྒྱལ་བའི་གཤེགས་ཤུལ་ཏེ། མདོ་ཡི་ཉམས་ལེན་ཐམས་ཅད་
སྟོང་ཉིད་སྙིང་རྗེ་དབྱེ་མེད་དུ་འདུས་སོ། །ཀ་དག་རིག་པ་ཤེས་རབ་རང་བྱུང་གི །སྒྲོན་མེའི་རང་ཞལ་
མཇལ་ཚེ་དེ་ཡི་རྩ་ལ་ཆོས་ཐམས་ཅད་ཀྱི་མདོ་དང་རྒྱས་པ་ཤེས་པ་འདོད་ན་རྡོ་རྗེ་ལུ་གུ་རྒྱུད་ཀྱི་འདུག་ཚུལ་ལ་ལྟོས་ཤིག་
སོགས་ཀྱི་དོན་ལྟར་རོ། །སྒོམ་བྱུང་ཤེས་རབ་འབར་ནས་མཁྱེན་ཀློང་དབྱར་གྱི་མཚོ་ལྟར་རྡོལ། །སྟོང་
གཤིས་སྙིང་རྗེར་ཤར་སོགས་ལམ་རྟགས་འབྱུང་། །ཨེ་མ་ཕྱི་ནང་གཟུང་འཛིན་དག་པའི་
10

མགུར་གླུ་ངེས་གསང་སྙིང་པོའི་སྒྲ་དབྱངས་རང་མཆན།
ཕྱིར། །སྣང་བ་རིག་པ་རང་སར་གྲོལ་བ་དང༌། །བར་དུ་འོད་གསལ་རྒྱུན་ཆད་མེད་པའི་
ཕྱིར། །རང་ངོ་རང་གིས་ཤེས་པའི་རྣལ་འབྱོར་བདེ། །གདོད་ནས་གནས་པའི་གཞི་འབྲས་
དབྱེར་མེད་དེ། །ལམ་གྱི་དེ་ཉིད་ཡིན་ཚུལ་ཤེས་གོམས་པས། །འབྲས་བུ་ཡིན་ཐོག་སློབས་
ལ་མཐར་ཐུག་གི །འཐོབ་བྱ་དེ་ལས་གཞན་དུ་གསུངས་པ་མེད། །དེ་ཉིད་རྟོགས་དཀའ་ཚུལ་ནི་མེ་
ཏོག་ཀུན་ལ་རྩི་བཅུད་ཡོད་པ་དེ། །བུང་བ་ལས་གཞན་ཀུན་གྱིས་སྤྱོད་ཡུལ་མིན། །མཁས་
པ་ཕལ་ཆེར་བསྟན་བཅོས་འཆད་པ་ཡིས། །འབྲས་བུ་སངས་རྒྱས་གཞིར་རྫོགས་རྟོགས་
པ་མེད། །བླ་མའི་སྙན་བརྒྱུད་ལས་གཞན་གྱི་མི་རྟོགས་པའི་ཚུལ་ནི་གང་ ཞིག་ མན་ ངག་ སྙིང་ པོའི་བདུད་ རྩིའི་
ཆུ༑ ༑གདུང་སེལ་བསིལ་བ་ངོམས་པར་མི་འཐུང་བར། །དེ་ནི་བསྟན་བཅོས་དོན་མང་མྱ་
ངམ་གྱི། །ཐང་ལ་སྐོམ་པས་གདུང་སྟེ་འཆི་བར་ཟད། །རྟོགས་ན་དོན་ཆེ་ངའི་ཚུལ་ནི་དེ་སླད་རྒྱལ་
ཀུན་བགྲོད་པ་གཅིག་པུའི་ལམ། །ཚེ་གཅིག་སངས་རྒྱས་བྱེད་པའི་རྫོགས་པ་ཆེ། །འདི་
ཐོས་རང་བཞིན་ལེགས་པར་ཤེས་ནས་ནི། །ཀླུ་དབང་གཙུག་གི་ནོར་བུ་ལྟར་འཛིན་རིགས།
རྫོགས་ཆེན་ཆོས་འཕྲད་དཀའ་ཚུལ་སྔོན་དུས་བསྐལ་མང་གྲངས་མེད་དུ་མ་རུ། །སངས་རྒྱས་གྲངས་
མེད་མང་པོར་ལེགས་བསྟེན་ནས། །བསྙེན་བཀུར་སྨོན་ལམ་གྲངས་མེད་བཏབ་པའི་
མཐུས། །རྫོགས་པ་ཆེན་པོའི་ཆོས་དང་འཕྲད་པར་གྱུར། །དེའི་ཕྱིར་རྫོགས་ཆེན་གྱི་སྣོད་ལྡན་རྣམས་
སྲིད་པ་ཐ་མའི་གང་ཟག་ཡིན་པས་ན་བདག་ཅག་ཉམས་རྩལ་རྫོགས་པའི་ཁྱུང་ཕྲུག་རྣམས། །སྒྱུ་ལུས་
སྒོང་རྒྱ་རལ་བའི་དེ་མ་ཐག །གདོད་མའི་གཞི་ཡི་ཀློང་དུ་འཕུར་ནས་འགྲོ། །རིགས་དྲུག་
འཁོར་བའི་ཀླུ་གཉན་གྲོགས་སུ་ཤར། །འདི་ལྟར་འབྲི་ནུས་པའི་རྒྱུ་མཚན་ནི་བདག་བློའི་སྙིང་པོ་
རྨོངས་པའི་སྦུབས་འཐུམས་ཀྱང༌། །བདག་གི་རྣམ་འདྲེན་ཉིད་བྱེད་དབང་པོ་དེས། །དགོངས་
པའི་བྱིན་རླབས་འོད་ཕྲེང་ཕོག་པ་ལས། །རྨོངས་པའི་འདབ་གྲོལ་རིག་པའི་ཟེའུ་འབྲུར་
11

༼ཨཱ༽ ཀུན་མཁྱེན་ཀརྨ་བཛྲའི་གསུང་འབུམ།
བཀྲ། །རང་རིག་སྒྱུ་འཕྲུལ་དྲ་བའི་པད་མཚོ་རུ། །རིག་རྩལ་དབྱངས་ཅན་ངང་མོས་རྟག་
རོལ་བས། །ངེས་དོན་གླུ་དབྱངས་སྒྲོགས་པའི་སྙན་འགྱུར་གྱིས། །ཚིག་མཁས་དྲི་ཟའི་
རྒྱལ་པོ་ཅིས་མི་བསྐྱོངས།
།དེ་ལྟར་བྲིས་པའི་དོན་འབྲས་ནི་དོན་འདིས་རང་རིག་སྐུ་གསུམ་ལྷུན་
གྲུབ་ལ། །བློས་བཏགས་བྱ་རྩོལ་གཟེབ་ཀྱིས་མ་བཅིངས་པར། །ཕྱོགས་ཡན་ཡངས་པའི་
ཀློང་དུ་གློད་ཤེས་པས། །ལྟ་སྒོམ་སྤྱོད་པའི་སྒྲོ་འདོགས་ཟད་པར་ཤོག །མ་བཅོས་སྤྲོས་
བྲལ་གདོད་མའི་གནས་ལུགས་ལ། །ཀུན་བཟང་དགོངས་པ་ཡོད་པར་ལེགས་རྟོགས་ཏེ། །
ཡིན་མིན་དགག་སྒྲུབ་ཕྱོགས་ཆའི་